শহর ও নগর   ইংরেজি উইকিপিডিয়ায় কোনো অঞ্চলের শহরের বিষয়শ্রেণীর নাম "Cities and towns in X" আকারে লেখা হয়। কিন্তু এব্যাপারে বাংলা উইকিপিডিয়া অনিয়মিত, কোথাও "অমুক অঞ্চলের শহর ও নগর", "কোথাও "অমুক অঞ্চলের নগর ও শহর", আবার কোথাও "অমুক অঞ্চলের শহর"। যেহেতু বাংলায় "শহর" বলতে ইংরেজি town ও city দুটোই বোঝায়, সেহেতু আমি কোনো অঞ্চলের শহরের বিষয়শ্রেণীর জন্য অমুক অঞ্চলের শহর নামকরণের পক্ষপাতী। এসবিবি১৪১৩ (আলাপ • অবদান) ০৩:৪৮, ৩ সেপ্টেম্বর ২০২৩ (ইউটিসি)  @Sbb1413 টাউন আর সিটি দুইটা ভিন্ন জিনিস। তেমনি নগর আর শহরও ভিন্ন জিনিস। কোনটার অর্থ কী- সেটা নির্ণয় করে উভয়টিই রাখার পক্ষে আমি। যেমন- বাংলা একাডেমি আধুনিক অভিধান, ২০১৬ এর ৭০৯ নম্বর পৃষ্ঠায় নগর সম্পর্কে আছে: নগর /নগোর্/ [স. নগ+র] বি. বৃহৎ জনপদ। স্ত্রী. নগরী /নগোরি/। আর ১২২৭ পৃষ্ঠায় শহর সম্পর্কে আছে: শহর /শহোর্/ [ফা.] বি. ঘরবাড়ি বিদ্যালয় বিদ্যুৎ সরবরাহ হাসপাতাল পথঘাট গণপরিবহণ দোকান- পাট প্রভৃতি বিবিধ সুবিধাসহ জনপদ, নগর। যদিও শহরের অর্থে নগরও লেখা আছে, কিন্তু আমাদের ব্যবহার অনুযায়ী নগর আর শহর বিরোধী শব্দ। আমরা টাউনে থাকলে সেটাকে শহরে থাকা বলি। কই গেছো? -শহরে গেছি বা টাউনে গেছি। নগরে গেছি বা সিটিতে গেছি; আমরা এটা বলিনা। কারণ বোধহয় বৃহৎ জনপদ। ইংরেজি সিটি অর্থকে কেউ ব্যাখ্যা করেছেন, লক্ষাধিক লোকের আবাসস্থল আর টাউন ২৫ হাজারের কম লোকের আবাসস্থল হিসেবে। সেই হিসেবে টাউন অর্থ শহর আর সিটি অর্থ নগর হয়। ‍~ কাপুদান পাশা (বার্তা - অবদান) ০৫:০৬, ৩ সেপ্টেম্বর ২০২৩ (ইউটিসি) এখানে আমি আভিধানিক অর্থকে গুরুত্ব না দিয়ে শব্দদুটির ব্যবহারকে গুরুত্ব দিয়েছি। আমরা বাংলায় "কলকাতা শহর" বা "ঢাকা শহর" বলতে পারি, কিন্তু ইংরেজিতে Kolkata town বা Dhaka town বলতে পারি না। এর কারণ, town বলতে কেবল ছোট শহরকে বোঝায় এবং "শহর" বলতে ইংরেজির town ও city দুটোই বোঝায়। "নগর" হচ্ছে একধরনের শহর, যার জনসংখ্যা বেশি। ভারতে "নগর" বলতে ২ লক্ষাধিক জনসংখ্যাবিশিষ্ট শহরকে বোঝায় এবং বাংলাদেশে "নগর" বলতে ১ লক্ষাধিক জনসংখ্যাবিশিষ্ট শহরকে বোঝায়। এসবিবি১৪১৩ (আলাপ • অবদান) ০৬:১৭, ৩ সেপ্টেম্বর ২০২৩ (ইউটিসি) @Sbb1413 আমরা বলতে পারিনা বলতে, বলিনা। কিন্তু "তুমি টাউনে গিয়েছ?" কথাটা ব্যবহার করি। ঢাকা সিটি দিয়ে কিন্তু ঢাকার শুধুমাত্র শহর অঞ্চলকে বুঝাচ্ছে না, পুরো ঢাকা নগরকে বুঝাচ্ছে। ট্রেনের নাম- ইন্টারসিটি অর্থ আন্তঃশহর না, আন্তঃনগর। আশা করছি, ব্যবহারিক দিক থেকেও আমার কথাটা ভুল হচ্ছেনা। ‍~ কাপুদান পাশা (বার্তা - অবদান) ০৬:৪৩, ৩ সেপ্টেম্বর ২০২৩ (ইউটিসি) অনেক ভেবেচিন্তে আমি বিকল্প প্রস্তাব করছি: এসব ক্ষেত্রে অমুক অঞ্চলের নগর ও মহানগর করা হোক। মেহেদী আবেদীন ১৪:১৪, ৩ সেপ্টেম্বর ২০২৩ (ইউটিসি) "মহানগর" একধরনের শহর বা নগর যার জনসংখ্যা ১০ লক্ষের বেশি। এসবিবি১৪১৩ (আলাপ • অবদান) ১০:৫৯, ৫ সেপ্টেম্বর ২০২৩ (ইউটিসি) আমার মনে হয় এখানে সংজ্ঞা ভিত্তিক না করে আপেক্ষিক দৃষ্টিতে দেখা যেতে পারে। কেননা বাংলাদেশে মহানগর বলতে মেগাসিটিও বোঝানো হয়ে থাকে আর মেগাসিটির ক্ষেত্রে জনসংখ্যা হতে হয় ১ কোটি বা তার বেশি। তাছাড়া এটাও আমাদের খেয়াল রাখতে হবে যেন বিষয়শ্রেণী বেশি বড় না হয়ে যায়। আবার শুধু নগর লিখলে শহরগুলো বাদ পড়ে যাচ্ছে। কিন্তু মহানগর আক্ষরিক দৃষ্টিতে বিচার করলে বড় নগর তথা শহরকে বলা যায়। তাছাড়া এই ধরনের বিষয়শ্রেণীর উদ্দেশ্য কি জনসংখ্যা অনুযায়ী এলাকা আলাদা করা নাকি শুধু নগরাঞ্চলকে বোঝানো সেটা স্পষ্ট নয়। অঞ্চল যদি কারণ হয়ে থাকে সেক্ষেত্রে আরো ভালো প্রতিশব্দ আমরা খুঁজে বের করতে পারি। মেহেদী আবেদীন ১৪:০৪, ৫ সেপ্টেম্বর ২০২৩ (ইউটিসি) @Mehediabedin (Metropolitan = মহানগর) হিসেবে ব্যবহৃত হয়, যেমন :en:Category:Metropolitan areas of India = :বিষয়শ্রেণী:ভারতের মহানগর অঞ্চল।  তাই আমি অমুক জায়গার শহর ও নগর ব্যবহারের পক্ষে। 𝓑𝓐𝓓𝓗𝓞𝓝 (আলাপ) ১৯:০৯, ১১ সেপ্টেম্বর ২০২৩ (ইউটিসি) আমার মতে, কেবল "শহর" বললেই "শহর ও নগর" বোঝাবে, যা ইংরেজি city বা town-এর ক্ষেত্রে সম্ভব নয়। তাই আমি সর্বদা অমুক অঞ্চলের শহর ব্যবহারের পক্ষে। এসবিবি১৪১৩ (আলাপ • অবদান) ০৩:০৯, ১২ সেপ্টেম্বর ২০২৩ (ইউটিসি) @Sbb1413, তাহলে :en:Category:Cities and towns in India ও :en:Category:Cities in Vietnam এর বাংলা কী একই হবে ? 𝓑𝓐𝓓𝓗𝓞𝓝 (আলাপ) ০৭:০৭, ১২ সেপ্টেম্বর ২০২৩ (ইউটিসি) ভারতের ক্ষেত্রে "ভারতের শহর" হবে এবং ভিয়েতনামের ক্ষেত্রে "ভিয়েতনামের নগর" হবে। আগেই বলেছি, "নগর" বলতে কেবল city বোঝায় এবং "শহর" বলতে city ও town দুটোই বোঝায়। "Towns in X"-এর জন্য বাংলা অনুবাদের তেমন প্রয়োজন হবে না, তবে কিছু জায়গায় (যেমন: Category:Towns in Sri Lanka) town-এর অনুবাদ "ছোট শহর" করা যেতে পারে। এসবিবি১৪১৩ (আলাপ • অবদান) ০৭:২৬, ১২ সেপ্টেম্বর ২০২৩ (ইউটিসি) আমি সংজ্ঞাসহ :বিষয়শ্রেণী:ভারতের নগর ও :বিষয়শ্রেণী:ভারতের ছোট শহর বিষয়শ্রেণী তৈরি করেছি, যা যথাক্রমে ইংরেজি :en:Category:Cities in India ও সরল ইংরেজি :simple:Category:Towns in India বিষয়শ্রেণীর সমতুল্য। এছাড়া বড় শহর বোঝানোর জন্য আমি :বিষয়শ্রেণী:নগর বিষয়শ্রেণী তৈরি করেছি এবং :বিষয়শ্রেণী:ভারতের নগর ও জনসংখ্যা অনুযায়ী বাংলাদেশের বড় শহরসমূহের তালিকা এর শ্রেণীভুক্ত। এসবিবি১৪১৩ (আলাপ • অবদান • অনুবাদ করা নিবন্ধ) ১০:৪১, ১৬ ফেব্রুয়ারি ২০২৪ (ইউটিসি)  আমি লক্ষ করেছি যে বাংলায় "শহর" ও "নগর" শব্দদ্বয় সমার্থক শব্দ হিসাবে ব্যবহার করা হয়। তাই আমার মতে বেশিরভাগ ক্ষেত্রে ইংরেজি city বোঝানোর জন্য "শহর" এবং town বোঝানোর জন্য "ছোট শহর" ব্যবহার করলেই যথেষ্ট। তবে ভারতের জনগণনায় ও যুক্তরাজ্যে যেকোনো পৌর বসতিকে town এবং কোনো মানদণ্ড থেকে নির্ধারিত পৌর বসতিকে city বলা হয় (ভারতের ক্ষেত্রে ২ লাখের বেশি জনসংখ্যার পৌর বসতি, যুক্তরাজ্যের ক্ষেত্রে city উপাধিতে ভূষিত পৌর বসতি)। এক্ষেত্রে town বোঝানোর জন্য "শহর" এবং city বোঝানোর জন্য "নগর" ব্যবহার করা উচিত। তবে উভয়ক্ষেত্রেই "নগর" বা "ছোট শহর" বিষয়শ্রেণীদের "শহর" বিষয়শ্রেণীতে শ্রেণীভুক্ত করা উচিত। এব্যাপারে আমি কে পিং করব, কারণ তিনি হামেশাই ইংরেজি উইকিপিডিয়ার "cities and towns"-এর আদলে বাংলায় "শহর ও নগর" বা "নগর ও শহর" ব্যবহার করেন। আমি তাঁকে এরকম নামকরণ থেকে বিরত রাখার কথা বলেছিলাম, কারণ বাংলা ভাষায় "নগর" একধরনের "শহর" এবং ইংরেজি ভাষায় city ও town ভিন্ন পৌর বসতি। --এসবিবি১৪১৩ (আলাপ • অবদান • অনুবাদ করা নিবন্ধ) ১৯:১৬, ২৬ এপ্রিল ২০২৪ (ইউটিসি)   নামের প্রথমাংশ ও শেষাংশ এবং লেখকের নাম আগে হওয়া প্রসঙ্গ  বাংলা উইকিপিডিয়ায় ইংরেজি উইকিপিডিয়াকে অনুসরণ করে প্রথম নামকে পরে ও শেষ নামকে আগে লেখা হচ্ছে। কিন্তু বাংলায় তো প্রথম নাম আগে হয়। এছাড়া উভয় নামের মাঝখানে কমাও হয়না। আমার মনে হয়, আমাদের বাংলার চলিত রীতি ব্যবহার করা উচিত।  এতদ্ব্যতীত লেখকের নামও আমাদের বইগুলোতে আগে লেখা হয়না। প্রথমে বইয়ের নাম, পরে লেখকের নাম। আমি সেই অনুযায়ী টেমপ্লেগুলোকে সাজানোর প্রস্তাব করছি। (শুধু প্যারামিটারের অবস্থান পরিবর্তন করলেই কাঙ্ক্ষিত ফলাফল আসবে।) ‍  বর্তমান ব্যবহার:  কাঙ্ক্ষিত ব্যবহার : ক খ গ। খাত্তাব হাসান। ~ কাপুদান পাশা (বার্তা - অবদান) ০৯:০০, ২৩ নভেম্বর ২০২৩ (ইউটিসি)  নামের ব্যাপারটা পরিবর্তনের কথা ভাবা যেতে পারে। আপনি কি মডিউল/টেমপ্লেটগুলো খেলাঘরে পরিবর্তন করে সংশোধনের চেষ্টা করে দেখবেন? —শাকিল (আলাপ · অবদান) ১৪:৫৯, ২৪ নভেম্বর ২০২৩ (ইউটিসি) @MdsShakil সময় করে বসতে হবে। আপাতত এই সপ্তাহ ব্যস্ত থাকব। সামনের সপ্তাহের টুডু লিস্টে টুকে রাখলাম, যদি ফ্রি হতে পারি...  ১৯:৫৭, ২৪ নভেম্বর ২০২৩ (ইউটিসি)   বিষয়টি সম্ভবত ইংরেজি বা বাংলা ভাষায় এরকম বা ওরকম তেমন কিছু নয় বরং এপিএ সাইটেশনের একটা ফর্ম্যাট এটা। কেবল উইকিপিডিয়া নয়, বরং সর্বত্রই এই ফর্ম্যাট ব্যাপক ব্যবহৃত হয়। এমনকি আমাদের পুরনো ও নতুন অধিকাংশ বাঙালি লেখকও তাদের সন্দর্ভ বা রচনায় এই ফর্ম্যাট অনুসরণ করেছেন এবং সেটিও বাংলা ভাষাতেই। তবে এটা কোনো ঐশী নিয়ম না যে পরিবর্তন করতে পারবো না আমরা। এমনকি আমিও মনে করি বাংলা ভাষায় এই এপিএ ফর্ম্যাট কাজের না! আমাদের নামের গঠনে গিভেন নেইম ও সারনেইম এরকম কোনো সার্বজনীন প্যাটার্ন অনুসরণ করা হয়না। করার প্রয়োজন হলে আহামরি কোনো টাস্ক না এটি, কেবল টেমপ্লেটে পরিবর্তন করে দিলেই হবে সব প্যারামিটার অক্ষুণ্ণ রেখে।-- Aishik Rehman (আলাপ) ২০:১৪, ২৪ নভেম্বর ২০২৩ (ইউটিসি)  যদি ইংরেজি উইকিপিডিয়ার অনুসরণে এমন করা হয়ে থাকে তাহলে প্রস্তাবনার প্রতি সমর্থন রইলো। (نقاش) عبد الله ১০:১৭, ৩ ডিসেম্বর ২০২৩ (ইউটিসি)   ঈয় বনাম ইশ   আয়ারল্যান্ডীয়, স্কটল্যান্ডীয় → আইরিশ, স্কটিশ  ডেনমার্কীয় → ড্যানিশ  সুয়েডীয় → সুইডিশ আমি লক্ষ করেছি যে  :বিষয়শ্রেণী:২০২০-এ অভিষিক্ত আইরিশ টেলিভিশন ধারাবাহিক পাতাকে :বিষয়শ্রেণী:২০২০-এ অভিষিক্ত আয়ারল্যান্ডীয় টেলিভিশন ধারাবাহিক নামে স্থানান্তর করেছেন। কিন্তু বাংলায় "আয়ারল্যান্ডীয়" শব্দের তুলনায় "আইরিশ" শব্দটি বেশি প্রচলিত। আমি আগে "স্কটল্যান্ডীয়" বনাম "স্কটিশ" নিয়ে আলোচনা করেছিলাম এবং  "স্কটিশ" ব্যবহার করতে বলেছেন। একইভাবে "ডেনমার্কীয়" বা "দিনেমার" নামের তুলনায় "ড্যানিশ" বেশি প্রচলিত, "সুয়েডীয়" নামের তুলনায় "সুইডিশ" ইত্যাদি। তবে "স্পেনীয়" ও "স্প্যানিশ" উভয় নামই প্রচলিত, তাই "স্পেনীয়" ব্যবহার করা যেতে পারে। এসবিবি১৪১৩ (আলাপ • অবদান • অনুবাদ করা নিবন্ধ) ১৩:৪৪, ১৯ জুলাই ২০২৪ (ইউটিসি)  আয়ারল্যান্ডের মানুষদের জন্য বাংলায় অনেক আগে থেকেই "আইরিশ" ও "আইরিশীয়" ব্যবহার করা হচ্ছে (এই বইটি তার প্রমাণ)। তবুও কেন কৃত্রিম "আয়ারল্যান্ডীয়" ব্যবহার করা হচ্ছে তা স্পষ্ট নয়। স্কটিশের জন্যেও বহু আগে থেকে স্কটীয় শব্দটি প্রচলিত। সুইডেনের জন্য "সুয়েডীয়" নয় বরং "সুইডীয়" প্রচলিত। ডেনমার্কের জন্য "ডেনমার্কীয়" কৃত্রিম শব্দের বদলে প্রচলিত "ডেনীয়" ব্যবহার করা যেতো। আর স্পেনীয় নামটা ঠিক আছে। মেহেদী আবেদীন ০৪:২৬, ৭ সেপ্টেম্বর ২০২৪ (ইউটিসি) আপনার সাথে আমি একমত। এসবিবি১৪১৩ (আলাপ • অবদান • অনুবাদ করা নিবন্ধ) ০৪:৫৫, ৭ সেপ্টেম্বর ২০২৪ (ইউটিসি)   Mussaenda philippica   Mussaenda philippica এর বাংলা নিবন্ধের নাম কী হবে? Tanvir Rahat (আলাপ) ১১:৩৭, ১৪ অক্টোবর ২০২৪ (ইউটিসি)  @Tanvir Rahat, সাধারণ নাম নাগবল্লী খুঁজে পাচ্ছি। তবে নাগবল্লী নামে একটা নিবন্ধ আছে। আপনি পত্রলেখা ব্যবহার করতে পারেন। — আদিভাই • আলাপ • ২২:৫১, ১৯ অক্টোবর ২০২৪ (ইউটিসি) @Meghmollar2017 আমার জানামতে নাগবল্লী আর পত্রলেখা একই জিনিস। একই নামের দুটি অর্থ দুই স্থানে ব্যবহারে বিভ্রান্তি দেখা দিতে পারে। এর চেয়ে বরং "ফিলিপিনীয় নাগবল্লী" নামটি ব্যবহার করলে কেমন হয়? পরে যদি কোন মাধ্যমে এর সঠিক নাম পাওয়া যায় তখন সেই নামে স্থানান্তর করা যাবে। মেহেদী আবেদীন ২৩:০১, ১৯ অক্টোবর ২০২৪ (ইউটিসি) পশ্চিমবঙ্গে এই ফুলটি মুসান্ডা নামে বেশি পরিচিত। প্রজাতি হিসাবে লাল মুসান্ডা, সাদা মুসান্ডা প্রভৃতি বলা হয়। তাই মুসান্ডা নামটিও রাখা যেতে পারে।--Salil Kumar Mukherjee (আলাপ) ০৫:১৫, ২০ অক্টোবর ২০২৪ (ইউটিসি) আমার মতে মুসান্ডা ফিলিপ্পিকা। নীল নন্দী ১৪:২২, ২০ অক্টোবর ২০২৪ (ইউটিসি) আমি সলিল বাবুর সাথে একমত। এসবিবি১৪১৩ (আলাপ • অবদান • অনুবাদ করা নিবন্ধ) ১০:৪৯, ২১ অক্টোবর ২০২৪ (ইউটিসি)   'চিত্রায়ন' না 'চিত্রায়ণ'?   'চিত্রায়ন' না 'চিত্রায়ণ'? কোন বানানটি সঠিক? Ahmed Reza Khan (আলাপ) ০০:৫১, ৭ নভেম্বর ২০২৪ (ইউটিসি)   সঠিক বানান চিত্রায়ণ। ~ Deloar Akram (আলাপ • অবদান • লগ) ০৫:১০, ৭ নভেম্বর ২০২৪ (ইউটিসি) @DeloarAkram, উত্তরের জন্য ধন্যবাদ। আমিও এটাকে সঠিক হিসেবে জানি। তাও আরেকটু নিশ্চিত হওয়ার জন্য এখানে বার্তা দিলাম। @Sbb1413 দাদার উত্তর জানতে চাই। Ahmed Reza Khan (আলাপ) ০৫:১৫, ৭ নভেম্বর ২০২৪ (ইউটিসি) হ্যাঁ, সঠিক বানান "চিত্রায়ণ", কারণ এটি ণত্ব বিধানকে অনুসরণ করছে। ণত্ব বিধান অনুযায়ী, "যদি ঋ, র(্র), ষ(ক্ষ) বর্ণের পরে স্বরবর্ণ, ক-বর্গ, প-বর্গ, য, ব, হ, য় অথবা অনুস্বার (ং) থাকে, তার পরবর্তী দন্ত্য-ন মূর্ধন্য-ণ হয়ে যায়। যেমন: কৃপণ, নির্বাণ, গ্রহণ৷" এসবিবি১৪১৩ (আলাপ • অবদান • অনুবাদ করা নিবন্ধ) ১৩:১৯, ৮ নভেম্বর ২০২৪ (ইউটিসি)   Softening Point   Softening Point-এর বাংলা পরিভাষা কী? একটি নিবন্ধ অনুবাদের জন্য লাগত। ধন্যবাদ। — আদিভাই • আলাপ • ২৩:০২, ১৪ নভেম্বর ২০২৪ (ইউটিসি)  অসম্পূর্ণ ইংরেজি নিবন্ধ  অনুযায়ী, "The softening point is the temperature at which a material softens beyond some arbitrary softness." তাহলে এর বাংলা পরিভাষা বোধহয় "কোমলতার বিন্দু"। এসবিবি১৪১৩ (আলাপ • অবদান • অনুবাদ করা নিবন্ধ) ০৩:২৬, ১৫ নভেম্বর ২০২৪ (ইউটিসি)  নরমকরণ বিন্দু লেখা যেতে পারে।--Salil Kumar Mukherjee (আলাপ) ০৫:২৩, ১৫ নভেম্বর ২০২৪ (ইউটিসি) @Sbb1413, @Salil Kumar Mukherjee, কিন্তু Melting Point গলনাঙ্ক, Freezing Point বরফাঙ্ক, Boiling point স্ফুটনাঙ্ক ইত্যাদি বলা হয়৷ Freezing Point-কে বরফ বিন্দুও বলা হয়, কিন্তু বিকল্প নামে, দৈনন্দিন অত ব্যবহার হয় না। Softening point-এ বিন্দু ব্যবহার হলে কাজেই নামের সঙ্গতি থাকে না। দুই বাংলার পরিভাষাকোষে কি এর কোনো বাংলা নাম নেই? আমার কাছে কোনো পরিভাষাকোষের কপি না থাকায় সমস্যায় পড়েছি। — আদিভাই • আলাপ • ১০:১০, ১৫ নভেম্বর ২০২৪ (ইউটিসি)  তবে triple point-কে আমরা ত্রৈধ বিন্দু নাম দিয়েছি, এছাড়া উচ্চ মাধ্যমিক রসায়ন গ্রন্থে এর বিকল্প "ত্রিদশা বিন্দু"-ও  লক্ষ করেছি। কাজেই "X point"-এর পরিভাষা "অমুকাঙ্ক" হতে হবে তার কোনো মানে নেই। এসবিবি১৪১৩ (আলাপ • অবদান • অনুবাদ করা নিবন্ধ) ১১:০২, ১৫ নভেম্বর ২০২৪ (ইউটিসি) @Sbb1413, আপনার কথা সত্যিকার অর্থেই যৌক্তিক। আমি “নরমায়ন বিন্দু” ব্যবহার করছি। (যদিও আপাতত মৌলিক গবেষণা হয়ে যায়।) পরবর্তীতে কোনো অভিধানসিদ্ধ শব্দ পেলে প্রতিস্থাপন করা যাবে। তবে ঘাঁটতে গিয়ে কোমলায়ন বলতে অন্য কিছুকে বোঝায় দেখতে পেলাম। তাই, কোমলায়ন বিন্দু বা অনুরূপ কিছু ব্যবহার করছি না আপাতত। আপনাদের যুক্তি থাকলে জানাতে পারেন। আপনাদের অসংখ্য ধন্যবাদ। — আদিভাই • আলাপ • ১৬:০২, ১৫ নভেম্বর ২০২৪ (ইউটিসি) @Sbb1413, নরমায়ন বিন্দু পাতাটি অনুবাদ করে শুরু করেছি। কিন্তু এই বানানটি “নরমায়ন” না কি “নরমায়ণ” হওয়া উচিত, নিশ্চিত হতে পারছি না। আপনার কোনো মন্তব্য? — আদিভাই • আলাপ • ২২:১৭, ১৫ নভেম্বর ২০২৪ (ইউটিসি) @Meghmollar2017 “নরমায়ন” সঠিক বানান। নরমায়ণ বানানটি ভুল। নাহিয়ান • আলাপ ২২:৫৯, ১৫ নভেম্বর ২০২৪ (ইউটিসি) ণত্ব বিধান অনুসরণ করলেই হলো। এসবিবি১৪১৩ (আলাপ • অবদান • অনুবাদ করা নিবন্ধ) ০৬:৪৬, ১৬ নভেম্বর ২০২৪ (ইউটিসি)   পুনঃনির্দেশ বাতিল   ধর্মনিরপেক্ষতাবাদ নিবন্ধের ধর্মনিরপেক্ষতা নামক পুনঃনির্দেশ বাতিল করে দেন। ধর্মনিরপেক্ষতা নামে আরেকটি পৃথক নিবন্ধ তৈরি করা দরকার এবং এর ইংরেজি নিবন্ধ হলো Secularity। Gc Ray (আলাপ) ১১:১৯, ২০ জানুয়ারি ২০২৫ (ইউটিসি)  @Gc Ray: পুনর্নির্দেশ বাতিল করা জরুরি না। আপনি ধর্মনিরপেক্ষতা পাতার সমস্ত লেখা মুছে এই শিরোনামেই নতুন নিবন্ধ লেখা শুরু করুন। ≈ MS Sakib  «আলাপ»  ২০:২৭, ২০ জানুয়ারি ২০২৫ (ইউটিসি) হয় না। আপনি কিছু লিখে শুরু করে দেন। তারপর থেকে আমি লিখছি। Gc Ray (আলাপ) ০২:২২, ২১ জানুয়ারি ২০২৫ (ইউটিসি)  :আলাপ:নাপোলি আলোচনাটি দেখুন 25px|link=|alt= আপনাকে এই আলোচনায় যোগ দেওয়ার জন্য আমন্ত্রণ জানানো হচ্ছে: :আলাপ:নাপোলি।  এসবিবি১৪১৩ (আলাপ • অবদান) ০৬:২৯, ২২ জানুয়ারি ২০২৫ (ইউটিসি)   প্রতিবাদী মতবাদ (খ্রিস্টধর্ম)  প্রতিবাদী মতবাদ (খ্রিস্টধর্ম) এর ইংরেজি পাতা Protestantism। আমি আজ পর্যন্ত কোথাও এর বাংলা প্রতিবাদী মতবাদ পাইনি। অভিধানে এর নাম "রোমীয়মতবিরোধীবাদ" পাওয়া গেছে। মেহেদী আবেদীন ০৩:০৪, ৩ জুলাই ২০২৪ (ইউটিসি)  "প্রটেস্ট্যান্ট মতবাদ" নামের প্রতি  — অভিগম্য অভিধানে আমি protestant অর্থে "প্রটেস্ট্যাস্ট" ও "রোমীয়মতবিরোধী" পেয়েছি। নবম শ্রেণির ইতিহাস গ্রন্থে আমি "প্রটেস্ট্যান্ট" পড়েছি এবং ভারতীয় বুদ্ধিজীবীদের বিভিন্ন (বাংলা) রচনাতেও আমি "প্রটেস্ট্যান্ট" (বা এর বানানভেদ) পেয়েছি। এসবিবি১৪১৩ (আলাপ • অবদান • অনুবাদ করা নিবন্ধ) ১১:২৬, ৪ জুলাই ২০২৪ (ইউটিসি) যেহেতু protest শব্দের বাংলা প্রতিশব্দ "প্রতিবাদ", সেহেতু এখানে protestant-কে বাংলায় "প্রতিবাদী" লিখেছে। তবে বাংলা "প্রতিবাদী" শব্দের প্রকৃত ইংরেজি প্রতিশব্দ ক্ষেত্রবিশেষে protesting ও protestor। এসবিবি১৪১৩ (আলাপ • অবদান • অনুবাদ করা নিবন্ধ) ১১:৩৫, ৪ জুলাই ২০২৪ (ইউটিসি)   টাওয়ার ও মিনার   আমি লক্ষ করেছি যে :en:tower নিবন্ধের নাম সুউচ্চ স্থাপনা এবং :en:minaret নিবন্ধের নাম মিনার রাখা হয়েছে। কিন্তু "মিনার" বলতে তো কেবল মসজিদের মিনার অর্থে ব্যবহার করি না, যেমন পিসা টাওয়ারকে আমরা অনেকসময় "হেলানো মিনার" বলে থাকি। এছাড়া "সুউচ্চ স্থাপনা" বলতে তো গগনচুম্বী অট্টালিকাকেও বোঝাতে পারে, কিন্তু আমরা গগনচুম্বীদের "টাওয়ার" বা "মিনার" বলি না। সুতরাং নিবন্ধ দুটির নাম এরকম হওয়া উচিত:  মিনার → মসজিদের মিনার ("মিনারেট"ও রাখা যেতে পারে)  সুউচ্চ স্থাপনা → মিনার এসবিবি১৪১৩ (আলাপ • অবদান) ০৩:৪৯, ১৮ জানুয়ারি ২০২৫ (ইউটিসি)   , ‌যেহেতু :en:tower বলতে শুধুই "সুউচ্চ স্থাপনা" বোঝায় না সেহেতু tower কে মিনার এবং minaret কে মিনার (মসজিদ) নামে স্থানান্তরে সমর্থন করছি। মেহেদী আবেদীন ০৩:৫৮, ১৮ জানুয়ারি ২০২৫ (ইউটিসি)   tower বলতে “সুউচ্চ স্থাপনা” বোঝায় না। tower স্থাপনা ছাড়াও হতে পারে। tower-কে “টাওয়ার” রাখুন। যেমন: আইফেল টাওয়ার। আমার মনে হয়, আমরা ইংরেজি থেকে আগত শব্দগুলোকে অহেতুক কঠিন করার চেষ্টা করছি। — আদিভাই • আলাপ • ০৭:১৩, ১৮ জানুয়ারি ২০২৫ (ইউটিসি) সেটাও হবে, তবে আমরা কখনও কখনও "tower"-কে "মিনার" বলে থাকি, যেমন পিসার হেলানো মিনার। এছাড়া আমরা "স্তম্ভ"ও ব্যবহার করে থাকি, যদিও এটি সাধারণত "pillar"-এর প্রতিশব্দ হিসাবে ব্যবহার করা হয়। এসবিবি১৪১৩ (আলাপ • অবদান) ০৭:৪৪, ১৮ জানুয়ারি ২০২৫ (ইউটিসি)   sequel   sequel এর বাংলা কী হওয়া উচিত? (:en:Category:Upcoming sequel films → :বিষয়শ্রেণী:আসন্ন অনুবৃত্তি চলচ্চিত্র)  এখানে অনুবৃত্তি  শব্দটি ব্যবহার কী সঠিক হবে ? 𝓑𝓐𝓓𝓗𝓞𝓝 (আলাপ) ২২:৪৭, ১৪ আগস্ট ২০২৩ (ইউটিসি)  সম্ভবত না, কেননা অনুবৃত্তি শব্দটি অনুকরণ অর্থেও বোঝানো হয়ে থাকে। মেহেদী আবেদীন ২৩:১৫, ১৪ আগস্ট ২০২৩ (ইউটিসি) @Mehediabedin, @BadhonCR আসন্ন ধারাবাহিক চলচ্চিত্র রাখা যায়। কারণ ইংরেজি ফিল্ম ফ্রেঞ্চাইজিকে বাংলায় 'চলচ্চিত্র ধারাবাহিক' বলা হচ্ছে। (উদাহরণ) ~ ফায়সাল বিন দারুল (২০২৩) ০০:৪৬, ১৫ আগস্ট ২০২৩ (ইউটিসি) @FaysaLBinDaruL, "ধারাবাহিক চলচ্চিত্র" চলচ্চিত্র বলতে "সাধারণত" সবগুলোকে একত্রে বুঝানো হয়, যেটার ইংরেজি ফ্রেঞ্চাইজি।  'চলচ্চিত্র ধারাবাহিক' আর 'ধারাবাহিক চলচ্চিত্র', শব্দ উল্টালেও অর্থের পরিবর্তন নেই বা খুবই সামান্য। সিক্যুয়েল মানে ধারাবাহিক চলচ্চিত্রের প্রথমটার/যেকোনোটার পরবর্তী চলচ্চিত্র(গুলো)। সুতরাং, sequel এর বাংলা  "ধারাবাহিক চলচ্চিত্র" হতে পারে না। তবে অন্য কোনো অর্থ না পাওয়া গেলে, অর্থের ক্ষেত্রে কিছুটা "ছাড়" দিয়ে আপনার প্রস্তাব গ্রহণ করা যেতে পারে। ≈ MS Sakib  «আলাপ»  ১৪:৫৫, ১৬ আগস্ট ২০২৩ (ইউটিসি) @MS Sakib "পার্বিক চলচ্চিত্র", "পরবর্তী কিস্তি" - হলে কেমন হয়? ~ ফায়সাল বিন দারুল (২০২৩) ১৫:০৪, ১৬ আগস্ট ২০২৩ (ইউটিসি) @FaysaLBinDaruL পার্বিক বললেও একটা নির্দিষ্ট চলচ্চিত্রকে না বুঝিয়ে ধারাবাহিকের মতোই সার্বিক বুঝাচ্ছে মনে হচ্ছে। এক্ষেত্রে sequel এর অর্থ হিসেবে "পরবর্তী কিস্তি" অর্থটাই সবচেয়ে যথাযথ মনে হচ্ছে আমার কাছে। বিষয়শ্রেণীটা কি তাহলে আসন্ন পরবর্তী কিস্তির চলচ্চিত্র? তাছাড়া মূল প্রস্তাবের অনুবৃত্তি শব্দটাকেও বিবেচনায় রাখা উচিত। ≈ MS Sakib  «আলাপ»  ১৯:৩৮, ১৬ আগস্ট ২০২৩ (ইউটিসি) সম্পর্কিত শব্দ Prequel এর বাংলা অর্থ সম্পর্কেও ভাবা উচিত। 𝓑𝓐𝓓𝓗𝓞𝓝 (আলাপ) ১৬:১০, ২৭ আগস্ট ২০২৩ (ইউটিসি)  তাহলে এই পুরনো আলোচনা অনুযায়ী "sequel"-এর বাংলা "পরবর্তী কিস্তির চলচ্চিত্র" আর "prequel"-এর বাংলা "পূর্ববর্তী কিস্তির চলচ্চিত্র" গৃহীত হলো। আমি সেই নামে বিষয়শ্রেণী তৈরি করে দিচ্ছি। --এসবিবি১৪১৩ (আলাপ • অবদান) ০৬:৩০, ২৯ জানুয়ারি ২০২৫ (ইউটিসি)   প্রাচীন গ্রিক ও লাতিন নাম  প্রাচীন গ্রিক ও লাতিন নামের (ব্যক্তিনাম, স্থাননাম বা জীবদের বৈজ্ঞানিক নাম) কীরূপ উচ্চারণ আমাদের গ্রহণ করা উচিত? আমার মতে, প্রাচীন গ্রিক ও লাতিন নামের শুদ্ধ উচ্চারণ (আরেস, ইউলিউস কায়সার) না গ্রহণ করে তাদের ইংরেজায়িত উচ্চারণ (এরিস, জুলিয়াস সিজার) গ্রহণ করা উচিত, কারণ ব্রিটিশ শাসনের দৌলতে বিভিন্ন ব্যক্তি, স্থান ইত্যাদির ইংরেজি বা ইংরেজায়িত নাম বাংলায় গৃহীত হয়েছে। আসলে বাংলা উইকিপিডিয়ায় কেউ প্রাচীন গ্রিক ও লাতিন নামের শুদ্ধ উচ্চারণ ব্যবহার করে, কেউ আবার এদের ইংরেজায়িত উচ্চারণ ব্যবহার করে। এর ফলে জীবদের বৈজ্ঞানিক নামে সমস্যা দেখা দিয়েছে (ধানের বৈজ্ঞানিক নামের শুদ্ধ উচ্চারণ "ওর‍্যুজা সাতিভা" এবং ইংরেজায়িত উচ্চারণ "ওরাইজা স্যাটিভা")। এছাড়া বিভিন্ন বাংলা পাঠ্যপুস্তকে আমি প্রাচীন গ্রিক ও লাতিন নামের ইংরেজায়িত উচ্চারণই ব্যবহার করতে দেখেছি। এসবিবি১৪১৩ (আলাপ • অবদান • অনুবাদ করা নিবন্ধ) ১৩:২৬, ২৭ জানুয়ারি ২০২৪ (ইউটিসি)  প্রাচীন গ্রিক ও লাতিন নামের ইংরেজায়িত উচ্চারণরীতির জন্য Traditional English pronunciation of Latin দ্রষ্টব্য। আমার মতে, একে অনুসরণ করে প্রাচীন গ্রিক ও লাতিন নাম বাংলায় লেখা উচিত এবং অনেক বাংলাভাষী মোটামুটি এই উচ্চারণকে অনুসরণ করে। এসবিবি১৪১৩ (আলাপ • অবদান • অনুবাদ করা নিবন্ধ) ১৩:৪৪, ২৭ জানুয়ারি ২০২৪ (ইউটিসি)   পতাকা সম্পর্কিত পরিভাষা  থাম্ব|বাংলাদেশী বিমান বাহিনীর এই পতাকাকে ইংরেজিতে ensign বলা হয়, এবং এখানে উত্তর-পশ্চিমে অবস্থিত বাংলাদেশের জাতীয় পতাকাকে ইংরেজিতে canton বলা হয়। থাম্ব|ভারতীয় বিমান বাহিনীর এই পতাকাকে ইংরেজিতে ensign বলা হয়, এবং এখানে উত্তর-পশ্চিমে অবস্থিত ভারতের জাতীয় পতাকাকে ইংরেজিতে canton বলা হয়। ইংরেজি উইকিপিডিয়ায় আমি পতাকা সম্পর্কিত বিভিন্ন পরিভাষা পেয়েছি, যেমন , , ,  ইত্যাদি। কিন্তু আমি কোত্থাও এই পরিভাষাগুলো কোনো বাংলা পরিভাষা পাইনি। খোদ এই উইকিপিডিয়ার পতাকা, বাংলাদেশের জাতীয় পতাকা, ভারতের জাতীয় পতাকা ইত্যাদি নিবন্ধগুলো খুঁজেছি কিন্তু কিছুই পাইনি। Ensign ও canton পরিভাষার বাংলাদেশী ও ভারতীয় উদাহরণ হিসাবে আমি ডানদিকে দুটি পতাকা যোগ করেছি। এসবিবি১৪১৩ (আলাপ • অবদান • অনুবাদ করা নিবন্ধ) ০১:৩৮, ৭ জুন ২০২৪ (ইউটিসি)  আমি canton পরিভাষার উদাহরণ হিসাবে বিমানবাহিনীর ensign দেখিয়েছি, কিন্তু অনেক সিভিল পতাকাতেও এই canton লক্ষ করা যায়, যেমন অস্ট্রেলিয়ার জাতীয় পতাকার canton-এ রয়েছে ইউনিয়ন জ্যাক, মার্কিন যুক্তরাষ্ট্রের জাতীয় পতাকার canton-এ রয়েছে ৫০টি তারা ইত্যাদি। এসবিবি১৪১৩ (আলাপ • অবদান • অনুবাদ করা নিবন্ধ) ০১:৫৩, ৭ জুন ২০২৪ (ইউটিসি) মার্কিন যুক্তরাষ্ট্রের জাতীয় পতাকা নিয়ে একটি নিবন্ধ রচনার সময় আমি vexillology অর্থে "নিশানতত্ত্ব" পরিভাষাটি পেয়েছি। এবার ensign ও canton শব্দের বাংলা প্রতিশব্দ খুঁজতে হবে। এসবিবি১৪১৩ (আলাপ • অবদান • অনুবাদ করা নিবন্ধ) ০৪:০৪, ৭ জুন ২০২৪ (ইউটিসি) Canton এর বাংলা প্রতিশব্দ রাজ্য অথবা প্রদেশ হতে পারে এই সংজ্ঞা অনুসারে  Canton- a small territorial division of a country Ensign এর বাংলা প্রতিশব্দ হতে পারে সামরিক পতাকা এই সংজ্ঞা অনুসারে  Ensign-a flag or standard, especially a military or naval one indicating nationality R1F4Tআলাপ ১৯:৪১, ৮ জুন ২০২৪ (ইউটিসি) মূলত সুইজারল্যান্ড এর রাজ্য সমূহকে canton বলা হয় থাকে। R1F4Tআলাপ ১৯:৪৫, ৮ জুন ২০২৪ (ইউটিসি) এই ক্যান্টন আর ওই ক্যান্টন তো এক নয়। দুটোর অর্থ আলাদা। মেহেদী আবেদীন ১০:৫৮, ৯ জুন ২০২৪ (ইউটিসি)  সুইজারল্যান্ডের প্রশাসনিক বিভাগকে canton বলা হয়, আবার চীনের কুয়াংচৌ শহর আদিতে Canton নামে পরিচিত। কিন্তু এগুলো উপরে দেওয়া পতাকাগুলোর canton নয়, ইংরেজি উইকিপিডিয়ার  দেখুন। এসবিবি১৪১৩ (আলাপ • অবদান • অনুবাদ করা নিবন্ধ) ১৪:১১, ১১ জুন ২০২৪ (ইউটিসি) এব্যাপারে  আমাদের আংশিক সাহায্য করেছেন। তিনি বিষয়বস্তু অনুযায়ী  নিবন্ধের বাংলা নাম পতাকাবিদ্যা রেখেছেন, আর  নিবন্ধের বাংলা নাম পতাকা অঙ্কনকলা রেখেছেন। এবার আমি জানতে চাই তিনি  ও  নিবন্ধের বাংলা নাম কী রাখবেন। এসবিবি১৪১৩ (আলাপ • অবদান • অনুবাদ করা নিবন্ধ) ০৩:০০, ২৭ সেপ্টেম্বর ২০২৪ (ইউটিসি) কোনো আলোচনা না আসার দরুন আমি  ও  নিবন্ধের বাংলা নাম যথাক্রমে "এনসিন" ও "ক্যান্টন" রাখছি। পরে যে কেউ একে সঠিক বাংলা পরিভাষায় স্থানান্তরিত করবে। --এসবিবি১৪১৩ (আলাপ • অবদান) ০৭:০৩, ২৯ জানুয়ারি ২০২৫ (ইউটিসি)   বাংলা অর্থ প্রয়োজন    Dystheism এর বাংলা অর্থ প্রয়োজন। Gc Ray (আলাপ) ০৫:০০, ১৯ সেপ্টেম্বর ২০২৪ (ইউটিসি)  @Gc Ray "দুষ্ট দেববাদ" বা "দুষ্ট ঈশ্বরবাদ" Musunny.95 (আলাপ) ০৫:১১, ১৯ সেপ্টেম্বর ২০২৪ (ইউটিসি) অশুভ দেববাদ দিলে কেমন হয়। Gc Ray (আলাপ) ০৫:১৬, ১৯ সেপ্টেম্বর ২০২৪ (ইউটিসি) theodicy এরও বাংলা প্রয়োজন। এর বাংলা অর্থ হিসেবে ধর্মতত্ত্ব আসে, কিন্তু ধর্মতত্ত্ব নামে একটি নিবন্ধ আছে। Gc Ray (আলাপ) ০৫:২০, ১৯ সেপ্টেম্বর ২০২৪ (ইউটিসি)   'Cities and towns'-এর বাংলা   বিষয়শ্রেণীর ক্ষেত্রে 'Cities and towns'-কে বাংলায় কী লেখা উচিত? অধিকাংশ বিষয়শ্রেণীতে 'শহর ও নগর' লিখতে দেখেছি, আবার অনেক বিষয়শ্রেণীতে শুধু 'শহর' লিখতে দেখেছি। অথচ ইংরেজি উইকিপিডিয়ায় উভয় বিষয়শ্রেণীতেই 'Cities and towns' রয়েছে। উদাহরণ: :বিষয়শ্রেণী:উত্তর চব্বিশ পরগনা জেলার শহর ও নগর, :বিষয়শ্রেণী:মংগন জেলার শহর। – Ahmed Reza Khan (আলাপ) ১৩:০৪, ৫ অক্টোবর ২০২৪ (ইউটিসি)  @Sbb1413, @Mehedi Abedin, @Meghmollar2017 দ্রুত উত্তর পাওয়ার আশায় আপনাদের পিং করলাম। – Ahmed Reza Khan (আলাপ) ১৭:২৩, ৫ অক্টোবর ২০২৪ (ইউটিসি) @Ahmed Reza Khan, সাধারণত শহর বলতে অপেক্ষাকৃত ছোট শহরকে বোঝায়। আমরা ইংরেজিতে কথ্য ভাষায় town বলি। এরপর আকারের ক্রমান্বয়ে নগর/নগরী (city), মহানগরী এবং অতিমহানগরী এইসব শব্দ ব্যবহার করে থাকি। বাংলাদেশের ক্ষেত্রে শহরাঞ্চল (পৌরসভা) ও নগরাঞ্চলের (সিটি) জন্য সুনির্দিষ্ট আইন ও বিধিমালা রয়েছে। ভারতের ক্ষেত্রেও অনুরূপ প্রযোজ্য হতে পারে, আমি নিশ্চিত নই। এই দুই দেশের বাইরে অন্যক্ষেত্রে town-কে শহর এবং city-কে নগর বলা হয়। সাধারণ অর্থে এইটি ব্যবহার করতে পারেন। এছাড়াও অনেক কিন্তু, কেন আছে। যেহেতু সমস্যাযুক্ত বিষয়শ্রেণী দুইটি ভারতের, সেহেতু এসবিবি১৪১৩ দাদার পরামর্শ শুনতে চাইব। ধন্যবাদ। — আদিভাই • আলাপ • ১৯:১২, ৫ অক্টোবর ২০২৪ (ইউটিসি) পুনশ্চঃ উপরেই একটি আলোচনা রয়েছে। — আদিভাই • আলাপ • ১৯:১৪, ৫ অক্টোবর ২০২৪ (ইউটিসি)   আসলে ইংরেজি ভাষায় city বলতে ঘনবসতিযুক্ত এলাকা, village বলতে বিরল বসতিযুক্ত এলাকা এবং town বলতে city ও village উভয়ের বৈশিষ্ট্যযুক্ত বসতিকে বোঝাচ্ছে। বাংলা ভাষায় সাধারণত city ও town উভয়কেই "শহর" বা "নগর" বলা হয়, আর "মহানগরী" ও "অতিমহানগরী" উভয়ই শহরের প্রকারভেদ। আবার, "কলকাতা শহর"-কে ইংরেজিতে "city of Kolkata" লেখা হলেও "ডায়মন্ড হারবার শহর"-কে ইংরেজিতে "Diamond Harbour town" লেখা হয়, কারণ ইংরেজি ভাষায় কলকাতা একটি city আর ডায়মন্ড হারবার একটি town কিন্তু বাংলা ভাষায় উভয়ই "শহর" বা "নগর"। সেইজন্য city ও town উভয়কে বাংলায় "শহর" হিসাবে অনুবাদ করা উচিত, তবে পার্থক্যের প্রয়োজন হলে city-কে "নগর" এবং town-কে "শহর" লেখা যেতে পারে। সেইজন্য ইংরেজি বিষয়শ্রেণীতে "Cities and towns" বাংলায় হয়ে যাবে "শহর"। এব্যাপারে -কে পিং করলাম, কারণ তিনি কোনোরকম ঐকমত্য ছাড়াই বাংলা বিষয়শ্রেণীর নাম ঠিক করে থাকেন।  হ্যাঁ, ভারতের ক্ষেত্রেও অনুরূপ প্রযোজ্য, তবে আইন-সম্পর্কিত আলোচনায় আমরা "শহর" বা "নগর" ব্যবহার না করে "পৌরসভা" ও "পৌর নিগম" (ভারতের "সিটি কর্পোরেশন") ব্যবহার করে থাকি, যার মানদণ্ড শহর ও নগরের তুলনায় ভিন্ন। ভারতের জনগণনা নির্ধারণ করে কোনটা "শহর" (town) আর কোনটা "নগর" (city), আর এখানে city একপ্রকার town। এসবিবি১৪১৩ (আলাপ • অবদান • অনুবাদ করা নিবন্ধ) ০৭:৫০, ৬ অক্টোবর ২০২৪ (ইউটিসি) @Sbb1413 জনাব, আপনাদের সকলের ঐক্যমতের ভিত্তিতে যে সিদ্ধান্তে আপনারা আসবেন। সেটাই হবে। আমার বিরুদ্ধে অভিযোগ আমি নাকি কোনোরকম ঐক্যমত ছাড়াই বিষয়শ্রেণী ঠিক করি। দেখুন, ঐক্যমতে পৌঁছা একটা সময়সাপেক্ষ ব্যাপার। ঐ সময়ে আরো আনেক বিষয়শ্রেণী তৈরি করা যায়। আমি সেটাই করি। আমার তৈরি কোন বিষয়শ্রেণীর নাম যদি আপনাদের ভুল মনে হয় তবে দয়া করে সংশোধন করে দিয়েন। — কুউ পুলক  🗩  ১০:৩৬, ৬ অক্টোবর ২০২৪ (ইউটিসি)   বিষয়টিকে সহজ-সরল রাখার জন্য আর "city" ও "town"-এর মধ্যে অযথা পার্থক্য কমানোর জন্য জন্য আমি নিম্নলিখিত প্রস্তাব করছি:  সাধারণভাবে বিষয়শ্রেণীর নামে "cities and towns", "cities" বা "towns" থাকলে বাংলায় তার জায়গায় "শহর" রাখা হবে।  যেখানে ইংরেজি উইকিপিডিয়ায় "cities" ও "towns"-এর উপর পৃথক বিষয়শ্রেণী রয়েছে সেখানে স্পষ্টীকরণের জন্য "cities" হবে "শহর" এবং "towns" হবে "ছোট শহর"।  যৌগিক শব্দ হিসাবে "cities" বা "towns" থাকলে সেখানে "শহর" ব্যবহার করা হবে, যেমন: "port cities" বা "port towns" → "বন্দর শহর"।  সদর বা রাজধানী অর্থে "cities" বা "towns" ব্যবহৃত হলে সেখানে "সদর" ব্যবহার করা হবে, যেমন: "county towns" → "কাউন্টি সদর"। এসবিবি১৪১৩ (আলাপ • অবদান) ১৪:২২, ২৩ জানুয়ারি ২০২৫ (ইউটিসি) @Sbb1413, আমার মনে হয়, city এবং town-এর প্রতিষ্ঠিত পরিভাষা যথাক্রমে “নগর” এবং “শহর”-এর বাইরে যাওয়া উচিত হবে না। আপনার প্রস্তাবনায় অনেক কমপ্লিকেশন দেখা দিতে পারে, বিশেষ করে বাংলাদেশে city মানে নগর, town মানে শহর। উপরের আলোচনায় দেখলাম, ভারতেও অনেকটা একইরকম। উইকিপিডিয়ায় পরিভাষা ইউনিভার্সাল, মানে অন্য দেশের ক্ষেত্রে যেমন, বাংলাদেশ আর ভারতের জন্যও একই। প্রচলিত পরিভাষার বাইরে গেলে, সেটি বিভ্রান্তি তৈরি করবে। এছাড়া Port city-এর প্রচলিত বাংলা বন্দরনগরী/বন্দরনগর (আমাদের জন্য চট্টগ্রাম)। অর্থাৎ আমি প্রচলিত পরিভাষার পক্ষে। ৪ নং প্রস্তাবনার পক্ষে/বিপক্ষে আমার কোনো মন্তব্য নেই৷ — আদিভাই • আলাপ • ০৮:০২, ২৪ জানুয়ারি ২০২৫ (ইউটিসি)  তাহলে তাই হোক।  "Cities and towns" → "নগর ও শহর"  "Cities" → "নগর"  "Towns" → "শহর" সংশ্লিষ্ট নিবন্ধের নামগুলো সেইভাবে সংশোধন করা হবে। এসবিবি১৪১৩ (আলাপ • অবদান) ০৮:১১, ২৪ জানুয়ারি ২০২৫ (ইউটিসি)   বাংলা অর্থ প্রয়োজন    Dii Consentes নিবন্ধের সঠিক বাংলা কি হবে? Gc Ray (আলাপ) ০২:২১, ২৮ অক্টোবর ২০২৪ (ইউটিসি)  এটা লাতিন বাক্যাংশ, তাই বাংলা নিবন্ধের নাম উক্ত ইংরেজি নিবন্ধে্যবহৃত লাতিন নামের বাংলা প্রতিবর্ণীকরণ হবে ("দিই কনসেন্তেস")। তবে উক্ত লাতিন বাক্যাংশের বাংলা অনুবাদ "সঙ্গতিপূর্ণ দেবদেবী" হতে পারে। নিচে এর কারণ বলছি:  "dii" হচ্ছে লাতিন "deus" শব্দের বহুবচন, এবং এই বহুবচনকে বাংলায় "দেবদেবী" হিসাবে অনুবাদ করা যায় (হ্যাঁ, লাতিন "deus" ও বাংলা "দেব" পরস্পর সম্পর্কিত)।  "consentes" লাতিন "consentire" ক্রিয়া থেকে উদ্ভূত, এবং এই ক্রিয়ার অর্থ "সম্মত হওয়া", "সঙ্গতিপূর্ণ হওয়া"। এসবিবি১৪১৩ (আলাপ • অবদান • অনুবাদ করা নিবন্ধ) ০৩:৫২, ২৮ অক্টোবর ২০২৪ (ইউটিসি) রোমান পুরাণের দেবদেবী লিখলে বোধহয় সাধারণের বুঝতে সুবিধা হবে।--Salil Kumar Mukherjee (আলাপ) ০৬:০১, ২৮ অক্টোবর ২০২৪ (ইউটিসি)   বাংলা অর্থ    Masoretes নিবন্ধের সঠিক বাংলা প্রয়োজন। Gc Ray (আলাপ) ০৬:১৬, ১৬ ডিসেম্বর ২০২৪ (ইউটিসি)   আফ্রিকি   আমি আজ (২৫ ফেব্রুয়ারি) প্রধান পাতায় "আজকের নির্বাচিত ছবি" হিসাবে একটি সিংহের চিত্র পেয়েছি, যার নিচে লেখা আছে "আফ্রিকি সিংহ (প্যান্থেরা লিও)। ছবিটি তুলেছেন ক্লিমেন্ট বারডট।" আমার মনে হলো যে হিন্দি-উর্দুর মতোই "আফ্রিকি" শব্দটি আফ্রিকার একটি বৈধ বাংলা বিশেষণ। কিন্তু আমরা বেশিরভাগ ক্ষেত্রে "আফ্রিকান" ব্যবহার করি, তাহলে কবে থেকে বাংলা উইকিতে "আফ্রিকি" শব্দের ব্যবহার চালু হয়েছে? এসবিবি১৪১৩ (আলাপ • অবদান) ১৮:৫৫, ২৫ ফেব্রুয়ারি ২০২৫ (ইউটিসি)  আফ্রিকি শব্দটি মূলত আফ্রিকার ভাষাগুলো থেকে নেওয়া হয়েছে বলে ধারণা করছি। আফ্রিকি শব্দটি বাংলায় (এমনকি অন্যান্য ভাষাতেও) বহুল প্রচলিত নয়। তাই নিবন্ধে বা শিরোনামে এর ব্যবহার সমর্থন করতে পারছিনা। তবে বিষয়শ্রেণীর ক্ষেত্রে ব্যবহার করা যেতে পারে বলে মনে করি। আর যেহেতু উইকিপিডিয়ায় এই বিশেষ নামটির ব্যবহার @খাত্তাব হাসান করেছেন সেহেতু বাংলা ভাষায় এর ব্যবহারের ব্যাপারে হয়তো তিনি আরও তথ্য দিতে পারবেন। মেহেদী আবেদীন ২০:১৮, ২৫ ফেব্রুয়ারি ২০২৫ (ইউটিসি) আমার মতে যেহেতু তিনি আরবি উইকিপিডিয়াতেও সম্পাদনা করেন, সেহেতু তিনি সম্ভবত আরবি শব্দ  (আফ়্‌রীক়ী) দ্বারা অনুপ্রাণিত হয়ে বাংলায় "আফ্রিকি" শব্দের প্রচলন করেন। অবশ্য এটা আমার অনুমান মাত্র, খাত্তাবের কাছ থেকে সঠিক উত্তর পেলে ব্যাপারটা পরিষ্কার হবে। কিন্তু তিনি তার ব্যবহারকারী পাতায় স্পষ্ট করে দিয়েছেন যে তিনি দুই-তিন মাস ধরে কেবল উইকিপত্রিকায় ব্যস্ত থাকবেন আর উইকিপিডিয়ার অন্যান্য অংশ থেকে ছুটি নিয়েছেন। তাই আপাতত বহুল প্রচলনের দরুন আমি "আফ্রিকান" (আর আফ্রিকান বংশোদ্ভূত কিন্তু অন্য মহাদেশের বাসিন্দা হলে "কৃষ্ণাঙ্গ") শব্দের ব্যবহার করছি। এসবিবি১৪১৩ (আলাপ • অবদান) ০২:৫০, ২৬ ফেব্রুয়ারি ২০২৫ (ইউটিসি) @Sbb1413 মেনশন করলে ইমেইল বিজ্ঞপ্তি পাই। যাইহোক, আফ্রিকি তো বাংলায় ব্যবহৃত। আফ্রিকান শব্দটা ইংরেজি থেকে আগত। আফ্রিকি শব্দটা আরবি ছাড়াও উর্দু হিন্দি ইত্যাদি ভাষাও ব্যবহার হয়। বাংলায় একটা প্রসিদ্ধ বই আছে, ইফা প্রকাশিত: "আফ্রিকী দুলহান"। এছাড়া দেবীপ্রসাদ বন্দ্যোপাধ্যায়ের একটা বই আছে, "আফ্রিকী লোককথা লোককবিতা"। আমার মনে হয়, যেকোনো একটা ব্যবহার করলেই চলে। ―  ☪  কাপুদান পাশা (✉) ০৯:৪৪, ২৬ ফেব্রুয়ারি ২০২৫ (ইউটিসি) তাহলে আমার প্রাথমিক অনুমান ঠিক; "আফ্রিকি" একটি বৈধ বাংলা শব্দ। আসলে আমি বিভিন্ন জাতির কৃষ্ণাঙ্গ বর্ণের উপর নিবন্ধ লিখতে যাচ্ছিলাম, আর তখনই প্রধান পাতায় "আফ্রিকি" শব্দের ব্যবহার পাই। যাইহোক, আমার এখন সময়ের অভাব আছে, সময় পেলে আমি কৃষ্ণাঙ্গ নিবন্ধ শুরু করব। এসবিবি১৪১৩ (আলাপ • অবদান) ১১:২৯, ২৬ ফেব্রুয়ারি ২০২৫ (ইউটিসি)   Leisure ও retirement   বাংলা ভাষায় "leisure" ও "retirement" উভয়কেই "অবসর" বলা হয়। কিন্তু :en:leisure নিবন্ধের বাংলা নাম স্রেফ অবসর রাখা হয়েছে, যা বিভ্রান্তিকর। সুতরাং একই শব্দের ভিন্ন অর্থের জন্য "leisure" নিবন্ধের বাংলা নাম "অবসর (ছুটি কাটানো)" আর "retirement" নিবন্ধের বাংলা নাম "অবসর (কর্মবিরতি)" রাখা উচিত। এসবিবি১৪১৩ (আলাপ • অবদান) ০৭:৩৩, ২৯ জানুয়ারি ২০২৫ (ইউটিসি)  "leisure" কে "অবকাশযাপন" করা যেতে পারে। এটি খুব পরিচিত একটি নাম। অন্যদিকে "retirement" এর অর্থ "অবসর" বা "অবসরগ্রহণ" হতে পারে। বিশেষত "অবসরগ্রহণ" শব্দটি অনেক বেশি প্রচলিত। যেহেতু retirement এর অর্থ "is the withdrawal from one's position or occupation or from one's active working life" (অর্থাৎ ব্যক্তিকে নিজে থেকে সিদ্ধান্ত নিতে হচ্ছে তিনি কবে অবসরে যাবেন) সেহেতু অবসরগ্রহণ উপযুক্ত অর্থ হবে। তাছাড়া নামটি পেনশনের আরেক প্রচলিত অর্থ অবসরভাতার সাথে সামঞ্জস্যপূর্ণ যা ব্যক্তি অবসরগ্রহণের পর পেয়ে থাকে। মেহেদী আবেদীন ০৮:৩৬, ২৯ জানুয়ারি ২০২৫ (ইউটিসি) হ্যাঁ, এটা হতে পারে। এসবিবি১৪১৩ (আলাপ • অবদান) ০৮:৩৯, ২৯ জানুয়ারি ২০২৫ (ইউটিসি) । ≈ MS Sakib  «আলাপ»  ১৯:৩৬, ৩১ জানুয়ারি ২০২৫ (ইউটিসি)   Flour   বাংলায় আটা ও ময়দার উপর পৃথক নিবন্ধ রয়েছে, কিন্তু -এর উপর কোনো বাংলা নিবন্ধ নেই যা আটা ও ময়দা উভয়কে বোঝাচ্ছে। যদ্দূর দেখছি "flour"-কে বাংলায় "ময়দা"-ই লেখা হয়। সেক্ষেত্রে আটা একপ্রকার ময়দা, যাকে ইংরেজিতে অনেকসময় "coarse flour"-ও বলে (ইংরেজি নিবন্ধটির নাম অবশ্য )। এসবিবি১৪১৩ (আলাপ • অবদান) ১৮:২৫, ৪ এপ্রিল ২০২৫ (ইউটিসি)  Flour এর বাংলা সরাসরি ময়দা করা বিভ্রান্তির সৃষ্টি করবে কেননা এই flour বলতে শুধুই ময়দা বোঝায় না। অন্য যেকোন উপাদানের গুড়াকেও flour বলা হয় (যেমন সয়াবিনের গুড়া Kinako)। তাই অর্থ অনুযায়ী এর উপযুক্ত নাম হতে পারে "গোধূমচূর্ণ" যার অস্তিত্ব অভিধানেও বিদ্যমান। মেহেদী আবেদীন ২০:২০, ৪ এপ্রিল ২০২৫ (ইউটিসি)  কিন্তু "গোধূমচূর্ণ" মূলত -কেই বোঝাচ্ছে (গোধূম = গম)। তাহলে কোনো বিশেষ প্রতিশব্দের খোঁজ না করে "flour"-এর ব্যাখ্যামূলক নাম "শস্যের গুঁড়া" বা "শস্যের চূর্ণ" রাখা যেতে পারে। এসবিবি১৪১৩ (আলাপ • অবদান) ০৭:০১, ১৪ এপ্রিল ২০২৫ (ইউটিসি) @Sbb1413, ইংরেজি flour-এর বাংলা ময়দা করা আমার মতেও উচিত হবে না। কেস বাই কেস, flour-এর বাংলা পরিবর্তন হয়। সাধারণভাবে flour অর্থ আটা ব্যবহার করা হয়। কাজেই এই নিবন্ধের নাম অপরিবর্তিত রাখার পক্ষপাতী। :en:Atta (flour) নিবন্ধের পাঠ্যমতে এটি একধরনের গমের আটার ভারতবর্ষীয় সংস্করণ। এটির নাম আটা (দক্ষিণ এশিয়া) রাখা যায়। তাহলে :en:Wheat flour হবে গমের আটা। ময়দা ময়দা-ই থাকুক। চালের গুড়া-কেও অনেক সময় চালের আটা বলতে শুনেছি। তবে এক্ষেত্রে চালের গুড়া-ই বেশি উপযোগী। — আদিভাই • আলাপ • ১৩:৪০, ১৪ এপ্রিল ২০২৫ (ইউটিসি) হ্যাঁ, সে হিসাবে "আটা" রাখা যেতে পারে, আর হিন্দি উইকিপিডিয়ায় flour → "आटा" (আটা)। আমি শীঘ্রই নিবন্ধ অনুবাদ করছি। এসবিবি১৪১৩ (আলাপ • অবদান) ১৪:৩৯, ১৪ এপ্রিল ২০২৫ (ইউটিসি)  আটা নামে নিবন্ধ তৈরি করেছি। এসবিবি১৪১৩ (আলাপ • অবদান) ১৭:২৪, ১৫ এপ্রিল ২০২৫ (ইউটিসি)   মেয়ে   মূলত বিভ্রান্তকর শব্দ হওয়ার জন্য আমি সম্প্রতি মেয়ে নিবন্ধকে বালিকা নামে স্থানান্তর করেছি। বাংলায় এমন ক্ষেত্র রয়েছে যেখানে "মেয়ে" বলতে অল্পবয়স্কা বা প্রাপ্তবয়স্কা বা উভয়কেই বোঝাচ্ছে, যেমন "মেয়ে সৈনিক" (অল্পবয়স্কা ও প্রাপ্তবয়স্কা উভয়কে বোঝাচ্ছে), "মেয়েদের রোগ" (স্ত্রীরোগ ও প্রসূতিবিজ্ঞান-এর চলতি নাম) ইত্যাদি, আর আমাদের কখনো কখনো অল্পবয়স্কা ও প্রাপ্তবয়স্কাদের মধ্যে পার্থক্য করতে হয় (যেমন বালিকা সৈনিক বনাম সামরিক বাহিনীতে নারী)। সেইজন্য আমি "মেয়ে"-র বদলে "বালিকা" নামের পক্ষে। এসবিবি১৪১৩ (আলাপ • অবদান) ১৬:১৪, ১৬ মার্চ ২০২৫ (ইউটিসি)  @Sbb1413 দাদা, বাংলাদেশে মেয়ে বলতে অল্পবয়সীদের বোঝানো হয়। দুই দেশের সাংস্কৃতিক পার্থক্যের কারণে এইক্ষেত্রে আমাদের চিন্তাধারায় পার্থক্য দেখা দিয়েছে বলে মনে হয়। #শিশু ও বাচ্চা অনুচ্ছেদে উল্লিখিত বিষয়শ্রেণীর ক্ষেত্রে আমার মনে হয় না, বালিকা শব্দটি খুব একটা প্রচলিত। এক্ষেত্রে নারীর বিপরীতে অপ্রাপ্তবয়স্ক অর্থে মেয়ে শব্দটি মানানসই ছিল। বালিকা সৈনিক নিবন্ধের ক্ষেত্রেও আমি বলব মেয়ে সৈনিক শিরোনাম বেশি শ্রাব্য ও শ্রুতিমধুর মনে হচ্ছে। এক্ষেত্রে সম্প্রদায়ের বাকিদের মতামতের অপেক্ষা করব। যদি কোনো সমাধান না আসে দুই পক্ষ থেকে, সেই ক্ষেত্রে মেয়েশিশু শব্দটি ব্যবহার করা যেতে বলে মনে করি। — আদিভাই • আলাপ • ১৬:৪৬, ১৬ মার্চ ২০২৫ (ইউটিসি)  কোনো আলোচনা না আসায় আমি বালিকা নিবন্ধকে মেয়ে ও বালক নিবন্ধকে ছেলে নামে স্থানান্তর করে দিচ্ছি। কোনো বিভ্রান্তি সৃষ্টি হলে শিরোটীকা দিয়ে এর সমাধান করা হবে। "মেয়েশিশু" বা "কন্যাশিশু" বলতে অতি অল্পবয়স্কা বাচ্চাদের বোঝাচ্ছে, তাই আমি আপাতত "মেয়ে" শব্দতেই সন্তুষ্ট।  আমি এখানে পশ্চিমবঙ্গে প্রাপ্তবয়স্কা নারী অর্থে "মেয়ে" শব্দের ব্যবহার উল্লেখ করেছি, যা বাংলাদেশেও প্রযোজ্য হওয়া উচিত বলে আমার মনে হয়েছিল (কারণ উভয় অঞ্চলই বাংলাভাষী)। যদি সেখানে এতটা বিস্তৃত অর্থে "মেয়ে" শব্দের ব্যবহার নেই, তাহলে আমার নাম পরিবর্তনের কারণ ফালতু হয়ে যাচ্ছে। এসবিবি১৪১৩ (আলাপ • অবদান) ১৩:৩৮, ৬ মে ২০২৫ (ইউটিসি) কম বয়সী মেয়েদের জন্য "যুবতী" ব্যবহার করা যেতে পারে। আর অপ্রাপ্তবয়স্ক নারীদের জন্য "কিশোরী" ব্যবহার করা যেতে পারে, যদিও তা খুব অপ্রচলিত। কিশোরীর চেয়ে কমবয়সীরা "বালিকা" হতে পারে। আর শিশুদের জন্য "কন্যাশিশু" বাংলাদেশে খুব প্রচলিত। প্রাপ্তবয়স্ক নারীদের জন্য "মহিলা" ব্যবহার করা উপযুক্ত। আর স্ত্রীজাতিকে সার্বজনীনভাবে বুঝাতে "নারী" ব্যবহার করা উপযুক্ত। আমি জানি এই পরামর্শ খুব জটিল হয়ে যাচ্ছে, কিন্তু ব্যবহারের উদ্দেশ্যে এটাই উপযুক্ত পরামর্শ মনে করছি। মেহেদী আবেদীন ১৩:৪৪, ৬ মে ২০২৫ (ইউটিসি)  আপনার পরামর্শ বুঝেছি, আর এটা বাংলাপিডিয়ার সাথে সঙ্গত। আপনার পরামর্শকে তালিকা আকারে লিখলে দাঁড়ায় এরকম:  কমবয়সী নারী → যুবতী  অপ্রাপ্তবয়স্কা নারী → কিশোরী  কিশোরীর চেয়ে কমবয়সী → বালিকা  স্ত্রীজাতীয়া শিশু → কন্যাশিশু  প্রাপ্তবয়স্কা নারী → মহিলা  সমগ্র স্ত্রীজাতি → নারী তবে আমি নিম্নলিখিতভাবে স্ত্রীবাচক পরিভাষার ব্যবহারকে সরল করতে চাই:  প্রাপ্তবয়স্কা  প্রাপ্তবয়স্কা স্ত্রী-মানুষ (ইং: woman) → "নারী",যেকোনো বয়সের স্ত্রী-মানুষকে বোঝানোর জন্যও "নারী" শব্দের ব্যবহার করা যায়। "মহিলা" বা (আইনশাস্ত্রে) "সাবালিকা"  কমবয়সী নারী (ইং: young woman) → "তরুণী" বা "যুবতী"  অপ্রাপ্তবয়স্কা  অপ্রাপ্তবয়স্কা স্ত্রী-মানুষ (ইং: girl) → "মেয়ে", "বালিকা" বা (আইনশাস্ত্রে) "নাবালিকা"  অতি কমবয়সী মেয়ে (ইং: baby girl) → "কন্যাশিশু" বা "মেয়েশিশু"  কৈশোরে মেয়ে (ইং: teen girl বা adolescent girl) → কিশোরী একইরকম জিনিস পুরুষদের ক্ষেত্রেও প্রযোজ্য:  প্রাপ্তবয়স্ক  প্রাপ্তবয়স্ক পুরুষ (ইং: man) → নরযৌগিক শব্দের বাইরে অপ্রচলিত, যেকোনো বয়সের পুরুষ মানুষকে বোঝানোর জন্য "পুরুষ"ই যথেষ্ট। বা (আইনশাস্ত্রে) "সাবালক"  কমবয়সী পুরুষ (ইং: young man) → "তরুণ" বা "যুবক"  অপ্রাপ্তবয়স্ক  অপ্রাপ্তবয়স্ক পুরুষ (ইং: boy) → "ছেলে", "বালক" বা (আইনশাস্ত্রে) "নাবালক"  অতি কমবয়সী ছেলে (ইং: baby boy) → "পুত্রশিশু" বা "ছেলেশিশু"  কৈশোরে ছেলে (ইং: teen boy বা adolescent boy) → কিশোর এসবিবি১৪১৩ (আলাপ • অবদান) ১৪:১৬, ৬ মে ২০২৫ (ইউটিসি)  ব্যবহারকারী:Sbb1413/লিঙ্গ ও বয়সভেদে মানুষের নাম পাতায় আমি উপরের প্রস্তাবকে সারণি আকারে প্রকাশ করেছি। এছাড়া আমি বালক ও বালিকা নিবন্ধদের যথাক্রমে ছেলে ও মেয়ে নামে স্থানান্তর করে দিয়েছি, অর্থাৎ এই আলোচনার মূল বিষয় এখন অপ্রাসঙ্গিক। এসবিবি১৪১৩ (আলাপ • অবদান) ০৬:১৭, ৭ মে ২০২৫ (ইউটিসি)   মহামারি ✔   মহামারী  ❌   @FaysaLBinDaruL এর পরামর্শে মনোনীত আজাকি নিবন্ধের বানান সংশোধনে লক্ষ্য করলাম  মহামারির বানান সব জায়গায় ভুল করেছি এবং এই ভুল আরো বহু নিবন্ধে বিদ্যমান। তাই বট পরিচালনাকারীদের কাছে বট ব্যবহার করে এই নিবন্ধসমূহ থেকে বানানটি সংশোধনের অনুরোধ রইলো। 𝓑𝓐𝓓𝓗𝓞𝓝 (আলাপ) ০২:৩৮, ৩০ জানুয়ারি ২০২৫ (ইউটিসি)  @BadhonCR এটা পুরনো নিয়মের বানান। ~ Φαϊσάλ (২০২৫) ০২:৪৪, ৩০ জানুয়ারি ২০২৫ (ইউটিসি) উইকিপিডিয়ায় কোন বানানটি ব্যবহার করা উচিত? 𝓑𝓐𝓓𝓗𝓞𝓝 (আলাপ) ০২:৫২, ৩০ জানুয়ারি ২০২৫ (ইউটিসি) @BadhonCR প্রতিবার এখানে রিপোর্ট করতে পারেন। ~ Φαϊσάλ (২০২৫) ০২:৫৫, ৩০ জানুয়ারি ২০২৫ (ইউটিসি)  আমার মতে "মহামারি" বানানটাই গ্রহণ করা উচিত, আর কোভিড-১৯ সম্পর্কিত সমস্ত নিবন্ধের শিরোনামে "মহামারি" ব্যবহার করা উচিত। খুব পুরনো রচনায় "মহামারী" লেখা পেলেও সমস্ত পাঠ্যপুস্তক ও সংবাদপত্রে আমি "মহামারি" লেখাই পাচ্ছি। এছাড়া আমি বেশ কিছু জায়গায় "বৈশ্বিক মহামারি" অর্থে "অতিমারি" ব্যবহার করতে দেখেছি, কিন্তু বাংলা অভিধানে এর কোনো অস্তিত্ব না পাওয়ায় আমি আপাতত "বৈশ্বিক মহামারি" কথাটি রাখতে চাই। এসবিবি১৪১৩ (আলাপ • অবদান) ১০:০৪, ৩০ জানুয়ারি ২০২৫ (ইউটিসি) বর্তমানে প্রায় সব ক্ষেত্রেই আধুনিক বানান ব্যবহৃত হচ্ছে। উইকিপিডিয়াতেও দুই-একটা ব্যতিক্রম ছাড়া আধুনিক বানানই অধিক প্রচলিত। তাই মহামারি-র পক্ষেই সমর্থন রইল। ≈ MS Sakib  «আলাপ»  ১৯:৩৫, ৩১ জানুয়ারি ২০২৫ (ইউটিসি)   सुशीला कार्की   নেপালি নাম "सुशीला कार्की" এর বাংলা কি লেখা উচিত ? সুশিলা কারকি, সুশীলা কার্কি নাকি অন্যকিছু ? 𝓑𝓐𝓓𝓗𝓞𝓝 (আলাপ) ০৮:২৬, ১১ সেপ্টেম্বর ২০২৫ (ইউটিসি)  "সুশীলা কার্কি"। এসবিবি১৪১৩ (আলাপ • অবদান) ১১:২২, ১১ সেপ্টেম্বর ২০২৫ (ইউটিসি) @Sbb1413 "কার্কী" নাকি "কার্কি" ? :en:Sushila Karki নিবন্ধনের জন্য... 𝓑𝓐𝓓𝓗𝓞𝓝 (আলাপ) ১৮:৪০, ১১ সেপ্টেম্বর ২০২৫ (ইউটিসি) সঠিক বাংলা বানান অলরেডি দিয়ে দিয়েছি। এসবিবি১৪১৩ (আলাপ • অবদান) ০২:২৯, ১২ সেপ্টেম্বর ২০২৫ (ইউটিসি)